ΓΡΑΠΤΗ ΕΡΩΤΗΣΗ E-2048/02

υποβολή: Jaime Valdivielso de Cu (PPE-DE) προς την Επιτροπή

(10 Ιουλίου 2002)

Θέμα: Εσωτερική αγορά

Προσφάτως, οι κύριες γαλλικές αγροτικές οργανώσεις FNSEA (Εθνική Ομοσπονδία Συνδικάτων Γεωργών) και Jeunes Agriculteurs (Εθνικό Κέντρο Νέων Γεωργών) απείλησαν τους μεγάλους διανομείς αυτής της χώρας απαιτώντας την πώληση των γαλλικών φρούτων και τη μη αγορά των ισπανικών προϊόντων. Μεταξύ άλλων, παρακολουθούν επίσης τα σημεία πώλησης στη γαλατική χώρα για να επιβεβαιώσουν ότι οι απαιτήσεις τους ακολουθούνται.

Συνέπεια αυτών των πράξεων ήταν ότι οι τιμές χονδρικής πώλησης, κυρίως σε ό,τι αφορά τα ροδάκινα και τα πορτοκάλια, έπεσε κατά 30 % σε σύγκριση με τον προηγούμενο χρόνο προκαλώντας τεράστιες απώλειες στον τομέα.

Γνωρίζει άραγε η Ευρωπαϊκή Επιτροπή αυτή την κατάσταση·

Τι μέτρα θα λάβει για να δώσει τέλος σε αυτό το πρόβλημα και σε πόσο χρονικό διάστημα·

Πώς θα αποζημιώσει τους ισπανούς παραγωγούς πουποφέρουν κάθε χρόνο από παρόμοιες πράξεις εκ μέρους των γάλλων γεωργών·

Απάντηση του κ. Fischler εξ ονόματος της Επιτροπής

(12 Αυγούστου 2002)

Η Επιτροπή γνωρίζει τις νέες δυσκολίες που αντιμετωπίζει στη Γαλλία η διάθεση στο εμπόριο οπωροκηπευτικών καταγωγής Ισπανίας, λόγω απειλών που διατυπώθηκαν και βίας που ασκήθηκε από τις γαλλικές γεωργικές οργανώσεις.

Μόλις η Επιτροπή έλαβε γνώση των ανωτέρω γεγονότων, απευθύνθηκε στις γαλλικές αρχές για να τουςπενθυμίσει τιςποχρεώσεις τους δυνάμει των άρθρων 10 και 28 της συνθήκης ΕΚ, όπως ερμηνεύθηκαν από το Δικαστήριο στην απόφασή του της 9ης Δεκεμβρίου 1997 στηνπόθεση αριθ. C-265/95(1) καθώς και δυνάμει του άρθρου 4 του κανονισμού (ΕΚ) αριθ. 2679/98(2) το οποίο ορίζει ότι, όταν εμφανίζεται εμπόδιο, με την επιφύλαξη του άρθρου 2, το συγκεκριμένο κράτος μέλος λαμβάνει όλα τα αναγκαία και ανάλογα μέτρα ώστε να εξασφαλιστεί η ελεύθερη κυκλοφορία εμπορευμάτων στο έδαφός του σύμφωνα με τη συνθήκη, και ενημερώνει την Επιτροπή σχετικά με τα μέτρα που έχουν λάβει ή προτίθενται να λάβουν οι αρμόδιες αρχές του.

Οι γαλλικές αρχές ανέφεραν ότι η καταστροφή των ισπανικών οπωροκηπευτικών που εκτίθενταν στις προσθήκες δύο μεγάλων καταστημάτων ήταν αποτέλεσμα ανεξέλεγκτης συμπεριφοράς διαδηλωτών οι οποίοι δεν είχαν τηρήσει τις εντολές των συνδικάτων τους. Εκτός από την παρέμβαση της αστυνομίας, οι γαλλικές αρχέςπογραμμίζουν ότι τα μέρη πουπέστησαν ζημίες θα μπορέσουν να διεκδικήσουν την αποζημίωση που προβλέπεται από το γαλλικό νόμο και ότι οι διαδηλώσεις δεν είχαν ειδικά ως στόχο την ισπανική παραγωγή αλλά κυρίως τις κακές πρακτικές ορισμένων μεγάλων καταστημάτων που παρεμβαίνουν σε ένα πλαίσιο μη δίκαιης πώλησης τοπικών προϊόντων.

Η Επιτροπή συνεχίζει να παρακολουθεί με μεγάλη προσοχή την εξέλιξη της περιόδου εμπορίας των οπωροκηπευτικών στη Γαλλία και απευθύνθηκε ακόμη και στις αρχές αυτού του κράτους μέλους για να λάβει πιο συγκεκριμένες πληροφορίες σχετικά με τα μέτρα που ελήφθησαν, όσον αφορά τους ελιγμούς εκφοβισμού που οργανώθηκαν για ναπερισχύσει στη διανομή η προσφορά γαλλικών προϊόντων στιςπεραγορές.

Στην περίπτωση που επαναληφθούν οι καταστάσεις αυτές που καταδικάστηκαν από το Δικαστήριο στηνπόθεση αριθ. C-265/95, η Επιτροπή θα αναλάβει πρωτοβουλίες για να διασφαλίσει την τήρηση της εν λόγω απόφασης.

(1) Στην απόφασή της της 9.12.1997 στηνπόθεση αριθ. C-265/95 (Επιτροπή κατά Γαλλικής Δημοκρατίας, Συλλ. 1997, σ. I-6959), το Δικαστήριο έκρινε ότι μη λαμβάνοντας τα αναγκαία και ανάλογα μέτρα ώστε ενέργειες ιδιωτών να μην παρεμποδίσουν την ελεύθερη κυκλοφορία των οπωροκηπευτικών, η Γαλλική Δημοκρατία δεν τήρησε τιςποχρεώσεις που απορρέουν από το άρθρο 30 της συνθήκης ΕΚ (που έγινε άρθρο 28 ΕΚ), σε συνδυασμό με το άρθρο 5 της εν λόγω συνθήκης (που έγινε άρθρο 10 ΕΚ) και από τις κοινές οργανώσεις αγοράς των γεωργικών προϊόντων.

(2) Κανονισμός (ΕΚ) αριθ. 2679/98 του Συμβουλίου της 7ης Δεκεμβρίου 1998 για τη λειτουργία της εσωτερικής αγοράς σε σχέση με την ελεύθερη κυκλοφορία των εμπορευμάτων μεταξύ των κρατών μελών (ΕΕ L 337 της 12.12.1998).